Ministru kabineta noteikumu projekta

**“Grozījumi Ministru kabineta 2017. gada 16. augusta noteikumos Nr. 485 “Valsts un Eiropas Savienības atbalsta piešķiršanas, administrēšanas un uzraudzības kārtība augļu, dārzeņu un piena piegādei izglītības iestādēm””**

sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots atbilstoši Lauksaimniecības un lauku attīstības likuma 5. panta ceturtajai un septītajai daļai |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Ministru kabineta 16. augusta noteikumu Nr. 485 “Valsts un Eiropas Savienības atbalsta piešķiršanas, administrēšanas un uzraudzības kārtība augļu, dārzeņu un piena piegādei izglītības iestādēm” (turpmāk – noteikumi Nr. 485) 4.1.2. apakšpunkts paredz, ka atbalstu var piešķirt par pasterizēta piena, tostarp bezlaktozes piena, piegādi izglītojamiem, ja piens atbilst noteikumu Nr. 485 4.1.2.1., 4.1.2.2. un 4.1.2.3. apakšpunktā minētajām prasībām (pienam nav pievienots cukurs, saldinātāji vai jebkādas piedevas, piens ir ražots atbilstoši bioloģiskās lauksaimniecības vai nacionālās pārtikas kvalitātes shēmas prasībām, piens nav transportēts no ražošanas vietas līdz izglītības iestādei tālāk par 300 km). 2017. gada 23. augustā Latvijas Pašvaldību savienības rīkotajā videokonferencē bija vērojama pastiprināta interese par bezlaktozes piena piegādi, jo pirmsskolas un skolas vecuma bērniem arvien biežāk parādās laktozes nepanesība. Tā kā Latvijā bezlaktozes piens netiek ražots un Latvijas Piensaimnieku centrālās savienības sniegtā informācija liecina, ka lielo nepieciešamo investīciju dēļ tuvākajos gados šāds piens arī netiks ražots, ir jāgroza noteikumi Nr. 485, dodot iespēju bezlaktozes pienu iegādāties mazumtirdzniecībā arī ārpus Latvijas, tostarp paredzot, ka šāds piens var arī neatbilst bioloģiskās lauksaimniecības vai nacionālās pārtikas kvalitātes shēmas prasībām. 2. Noteikumu Nr. 485 41. punkts paredz, ka atbalsta pretendentiem, kas ir produktu ražotāji vai izglītības iestādes vai pašvaldības, ir iespēja saņemt atbalsta priekšfinansējumu 50 procentu apmērā no piešķirtā apgādes tiesību apmēra un priekšfinansējumu pieprasīt pēc tam, kad ir iesniegts iesniegums atbalsta saņemšanai par pirmo mēnesi. Tā kā saskaņā ar Komisijas 2016. gada 3. novembra Īstenošanas regulas (ES) 2017/39 par to, kā Eiropas Parlamenta un Padomes Regulu (ES) Nr. 1308/2013 piemērot attiecībā uz Savienības atbalstu izglītības iestāžu apgādei ar augļiem un dārzeņiem, banāniem un pienu (turpmāk – Regula 2017/39), 4. panta 4. punktu iesniegumu atbalsta saņemšanai pretendents var iesniegt trīs mēnešu laikā pēc izdales mēneša beigām, pirms tam gan norēķinoties par piegādātajiem produktiem saskaņā ar regulas 2017/39 5. panta 1. punkta “b” apakšpunktu, atbalsta pretendents pirmo atbalsta maksājumu (arī priekšfinansējumu) var nesaņemt pat divus mēnešus, un to laikā atbalsta produkti tam jāizdala par saviem līdzekļiem. Tādējādi, lai apgrozāmie līdzekļi būtu pieejami visiem atbalsta pretendentiem, noteikumu projekts paredz grozīt atbalsta maksājumu priekšfinansējuma nosacījumus, paredzot, ka priekšfinansējumu 30 procentu apmērā no piešķirtā apgādes tiesību apmēra var pieprasīt jau pirmajā izdales mēnesī, negaidot atbalsta iesnieguma iesniegšanu. Savukārt turpmāku priekšfinansējumu 20 procentu apmērā no piešķirtā apgādes tiesību apmēra pretendents var pieprasīt trešajā izdales perioda mēnesī (par augļiem un dārzeņiem – līdz trešā izdales mēneša vidum), taču, lai saņemtu otro priekšfinansējuma maksājumu, ir jābūt iesniegtam atbalsta iesniegumam vismaz par pirmo izdales mēnesi. Izmaiņas priekšfinansējuma maksājuma piešķiršanas kārtībā tiks ieviestas par piešķirtajiem līdzekļiem, un tas neietekmēs ne kopējo izdalītā piena daudzumu atbalsta programmā, ne arī iesaistīto izglītojamo skaitu, jo kopējais priekšfinansējuma apmērs, ko saskaņā ar noteikumu projektu atbalsta pretendents var saņemt, nepārsniegs 50 procentu no tam piešķirtā apgādes tiesību apmēra, tāpat kā to paredz spēkā esošie noteikumi Nr. 485. 3. Lai papildus atvieglotu administratīvo slogu atbalsta pretendentiem, ar noteikumu projektu noteikumu Nr. 485 7. pielikuma A.1. un A.2. sadaļā tiek svītrotas ailes, kurās pretendentam jānorāda atbalsta likme un kopējā atbalsta summa par katru produkta veidu. Aprēķinot atbalstu, Lauku atbalsta dienests izmanto noteiktās atbalsta likmes un pretendenta iesniegumā norādīto produktu daudzumu, kas pamatots ar pievienotiem papildu dokumentiem, un šīs ailes neņem vērā, tādēļ to aizpildīšana ir lieks slogs pretendentam. |
| 3. | Projekta izstrādē iesaistītās institūcijas | Lauku atbalsta dienests un Latvijas Pašvaldību savienība |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības mērķgrupa, ko ietekmēs tiesiskais regulējums, ir:* izglītojamie ar laktozes nepanesību;
* noteikumu Nr. 485 8.1., 8.2 un 8.3. apakšpunktā minētie atbalsta pretendenti, kas atbalsta programmā nodrošina produktu piegādi un izdalīšanu izglītojamiem.
 |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| VI. Sabiedrības līdzdalība un šīs līdzdalības rezultāti |
| 1. | Sabiedrības informēšana par projekta izstrādes uzsākšanu | 2017. gada 23. augustā notika Latvijas Pašvaldību savienības rīkota videokonference par skolu apgādes programmas ar augļiem, dārzeņiem un pienu īstenošanu Latvijā no 2017/2018. mācību gada saskaņā ar noteikumiem Nr. 485. Videokonferencē iesaistījās 90% Latvijas pašvaldību, kā arī izglītības iestāžu un izglītības iestāžu ēdinātāju pārstāvji. Sanāksmes par nepieciešamiem un iespējamiem grozījumiem noteikumos Nr. 485 attiecībā uz priekšfinansējumu notika 2017. gada 31. augustā un 5. septembrī (šajā sanāksmē ar Latvijas piensaimnieku centrālās savienības pārstāvjiem tika skatīts arī jautājums par bezlaktozes piena nodrošināšanu). Sanāksmēs tika aicināti piedalīties un piedalījās pārstāvji no Latvijas Piensaimnieku centrālās savienības (LPCS), biedrības “Latvijas dārznieks”, Latvijas Augļkopju asociācijas (LAA), Izglītības iestāžu ēdinātāju asociācijas un Latvijas Pārtikas uzņēmumu federācijas (LPUF).  |
| 2. | Sabiedrības līdzdalība projekta izstrādē  | Videokonferences gaitā tika saņemta informācija, ka atbalsta pretendentiem pirmajos izdales perioda mēnešos ir grūtības nodrošināt produktu izdali par saviem līdzekļiem, tādēļ ir nepieciešams saņemt priekšfinansējumu agrāk, nekā to paredz noteikumi Nr. 485, jo citādi pastāv iespēja, ka daļa pretendentu var atteikties no programmas īstenošanas. Tāpat videokonferencē pašvaldības un izglītības iestādes izrādīja pastiprinātu interesei par iespēju programmā piegādāt arī bezlaktozes pienu. 2017. gada 31. augusta sanāksmē tika izskatīts noteikumu Nr. 485 regulējums attiecībā uz priekšfinansējumu. 2017. gada 5. septembra sanāksmē tika izskatīts Zemkopības ministrijas sagatavotais priekšlikums attiecībā uz priekšfinansējuma piešķiršanu un tā tālāka virzība tika atbalstīta. Tāpat sanāksmē LPCS pārstāvis informēja, ka Latvijā netiek ražots bezlaktozes piens un tuvākajā laikā neviens uzņēmums neplāno uzsākt tā ražošanu.  |
| 3. | Sabiedrības līdzdalības rezultāti  | Uzklausot pašvaldību, izglītības iestāžu, ēdināšanas uzņēmumu un produktu ražotāju viedokļus, projektā ietvertas atvieglotas prasības par bezlaktozes piena piegādi, kā arī atviegloti nosacījumi atbalsta priekšfinansējuma piešķiršanā. |
| 4. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Normatīvā akta izpildi nodrošinās Lauku atbalsta dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav |

Zemkopības ministrs Jānis Dūklavs

Zemkopības ministrijas valsts sekretāre Dace Lucaua

Orlova 67027376

Inga.Orlova@zm.gov.lv